The Closet of Sir Kenelme Digbie Opened
The Closet of the Eminently Learned Sir Kenelme Digbie Kt. Opened est liber de re coquinaria, atque praesertim de confectione hydromelitis vel medi, e manuscriptis seu schedis Kenelmi Digbii paratus. Auctore anno 1665 mortuo, permissione filii eius editio anno 1669 ab amanuensi confecta est. Nomine amanuensis non dato, suggeri potest Georgium Hartman hoc opus divulgavisse, qui anno anteriori Choice and Experimented Receipts in Physick and Chirurgery e collectionibus Kenelmi Digbii simili modo ediderat. Idem anno 1682 florilegium divulgavit praecepta selecta e libris ambobus comprehendens, titulo novo The True Preserver and Restorer of Health. Praecepta fere 335 hoc libro recitantur, quorum fere 80 aliis inventoribus attribuuntur. Brevi adnotatione editoris anonymi praefato, insequuntur Praecepta primae divisionis, potiones fortes comprehendentis, videlicet: hydromel (meath, metheglin), variis herbis aromatibusque additis, 103 vinum e cerasis, e ribis rubris, ex uvis passis, e fragariis (morello wine, cherry wine, currants wine, stepponi, strawberry wine), 6 allam vel cervesiam modo Anglico una cum pomacium (ale, cider), 10 Praecepta secundae divisionis, cui rubrica Of Cookery "De re coquinaria" praeponitur, 219 Fere 12 praecepta Francica esse referuntur aut sub nominibus Francogallicis dantur; perpauca Italica (panis coctus: Pan cotto, as the Cardinals use in Rome), Hispanica, Hollandica, Germanica esse videntur. Praeceptorum trium Portugallensium duo ad reginam Catharinam Bragantiae comitissamque Penalvae ancillam reginalem adscribuntur. Ambo in arte coquinaria Lusitanica hodie usque celebrantur, videlicet cydoniatum vel marmelada (White marmulate the Queens way) et gemada(pt) (The way that the Countess de Penalva makes Portuguez eggs for the Queen).